પરંતુ ચંબલના ડાકુની વાત હોઈ તે મનમાં રોમાંચિત થઈ ગયો કેમકે જયદેવ જયારે સ્કુલ કોલેજમાં અભ્યાસ કરતો ત્યારે ચંબલના ડાકુઓ વિશે અને ખાસ તો સમાજવાદી સર્વોદય નેતા જય પ્રકાશ નારાયણ ખૂંખાર ડાકુઓની ટોળકીઓથી ત્રસ્તા ચંબલ ઘાટીની જનતા શાંતીથી અને સલામતી ભર્યું જીવનજીવી શકે તે માટે સરકાર અને ડાકુઓ વચ્ચે મધ્યસ્થીની ભૂમિકા ભજવી ને અસંખ્ય ખૂંખાર ડાકુઓને શરણે લાવતા તેના સમાચારો અને આ ખૂંખાર ડાકુઓની કર્મકુંડળી અને તેમની ચંબલ ઘાટીમાં અજીબો ગરીબ રોમાંચીત કરી દે તેવી વાતો જીવનની શરૂઆતથી લઈ અંત સુધીની જેમાં વ્યકિતગત વૈમનસ્ય પછી વાંધા અને મારામારી પછી આમ જનતા ઉપરના અત્યાચારો, સામુહિક બળાત્કારો, ખૂનામરકી લૂંટફાટ વિગેરેની રૂવાડા ખડા કરી દે તેવી વાતો પણ સમાચાર પત્રો અને પાક્ષીકોમાં પણ સીરીયલ હપ્તાવાઈઝ છપાતી જે લોકો પણ રસ પૂર્વક વાંચતા અને જયદેવ પણ વાંચવાનો શોખીન અને જીજ્ઞાશા વૃત્તીથી આવી સીરીયલો વાંચતો.